## Pravilnik o načinu obavljanja veterinarsko-zdravstvenih pregleda i kontrola proizvoda životinjskog podrijetla u prometu preko granice Republike Hrvatske

### NN 147/2004 (22.10.2004.), Pravilnik o načinu obavljanja veterinarsko-zdravstvenih pregleda i kontrola proizvoda životinjskog podrijetla u prometu preko granice Republike Hrvatske

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2586

Na
temelju članka 64. stavka 6. i članka 25. stavka 4. Zakona o veterinarstvu
(»Narodne novine« br. 70/97, 105/01. i 172/03.) ministar poljoprivrede,
šumarstva i vodnoga gospodarstva donosi

## PRAVILNIK

### o naČinu obavljanja veterinarsko- -zdravstvenih pregleda i kontrola proizvoda Životinjskog podrijetla u prometu preko granice Republike Hrvatske

POGLAVLJE
I

TEMELJNE
ODREDBE

Članak
1.

1)
Ovim se Pravilnikom uređuje način obavljanja veterinarsko-zdravstvenog pregleda
i kontrola proizvoda životinjskog pod­rijetla pri uvozu, izvozu i provozu te
uvjeti koje moraju ispunjavati granični veterinarski prijelazi, te posebne
veterinarske uvjete za slobodne carinske zone odnosno skladišta (u daljnjem
tekstu: SCZ).

2)
Veterinarsko-zdravstvene preglede iz prethodnog stavka na graničnim
veterinarskim prijelazima obavljaju granični veterinarski inspektori.

3)
Veterinarsko-zdravstvene preglede iz stavka prvog ovog članka u SCZ obavljaju
granični veterinarski inspektori.

Značenje
izraza

Članak
2.

U
smislu ovoga Pravilnika pojedini pojmovi imaju sljedeće značenje:

(a)*proizvodi* – proizvodi životinjskog podrijetla koji podliježu veterinarskom
nadzoru;

(b) *veterinarsko-zdravstveni* *pregled*
– svaki pregled odnos­no administrativno postupanje u skladu s ovim Pravilnikom
koji je namijenjen zaštiti zdravlja ljudi odnosno životinja;

(c) *dokumenti* – međunarodne veterinarske
svjedodžbe i drugi veterinarski dokumenti odnosno drugi dokumenti u skladu s
veterinarskim propisima koji prate pošiljku;

(d) *dokumentacijski pregled* – pregled
dokumenata;

(e) *identifikacijski pregled* – pregled
kojim se utvrđuje sukladnost dokumenata s pošiljkom;

(f) *fizički pregled* – pregled koji
uključuje kontrolu ambalaže, organoleptičkih svojstava i uzimanje uzoraka za
laboratorijsko ispitivanje, radi utvrđivanja, da li pošiljka odnosno proiz­vodi
ispunjavaju propisane veterinarske uvjete koji su navedeni na pratećim
dokumentima;

(g) *osoba odgovorna za pošiljku* – svaka
pravna ili fizička osoba koja je pravno odgovorna za pošiljku;

(h) *pošiljka* – količina proizvoda životinjskog
podrijetla iste vrste, obuhvaćena u istom dokumentu odnosno dokumentima, koji
su istim prijevoznim sredstvom dopremljeni iz iste države ili iz istog dijela
države;

(i)*granični veterinarski prijelaz* – veterinarska postaja na gra­ničnom
prijelazu, koja je sukladno članku 6. ovog Pravilnika određena za obavljanje
veterinarsko-zdravstvenih pregleda proiz­voda;

(j)*uvoz* – namjera da se proizvodi podrijetlom iz druge države stave u slobodni
promet unutar granica Republike Hrvat­ske;

(k)*provoz* – prolazak pošiljke preko područja Republike Hrvatske u drugu
državu;

(l)*uvjeti za uvoz* –veterinarsko-zdravstveni uvjeti za proiz­vode koji
se uvoze, a koji su utvrđeni veterinarskim propisima Republike Hrvatske;

(m)*Uprava* – Uprava za veterinarstvo Ministarstva poljoprivrede, šumarstva i
vodnoga gospodarstva;

(n)*ministar –* ministar poljoprivrede, šumarstva i vodnoga gospodarstva.

POGLAVLJE
II

ORGANIZACIJA
I OBAVLJANJE PREGLEDA

Članak
3.

1)
Svaka pošiljka proizvoda koja ulazi na područje Repub­like Hrvatske mora biti
prethodno podvrgnuta veterinarsko-zdrav­stvenom pregledu u skladu s ovim
Pravilnikom.

2) Pošiljke proizvoda mogu ulaziti na područje
Republike Hrvatske samo preko odobrenih graničnih veterinarskih prijelaza koje
određuje ministar u skladu s člankom 63. stavkom 6. Zakona o veterinarstvu,
kada je utvrđeno da udovoljavaju uvjetima iz Dodatka I ovog Pravilnika.

3) Osobe odgovorne za pošiljke dužne su nakon
prispijeća pošiljke na granični veterinarski prijelaz, graničnom veterinarskom
inspektoru predati zahtjev za veterinarsko-zdravstveni pregled na obrascu koji
propisuje ministar na temelju članka 65. stav­ka 5. Zakona o veterinarstvu.

4) Granični veterinarski inspektor može tražiti
uvid u brod­ske i avionske teretne listove, radi provjere da li su u skladu sa
predočenim izjavama i dokumentima.

Članak 4.

1) Granični veterinarski inspektor obavlja na
graničnom veterinarskom prijelazu iz članka 3. stavka 2. ovog Pravilnika,
veterinarsko-zdravstveni pregled svake pošiljke.

2) Svaka pošiljka mora biti, bez obzira na
dozvoljenu carinsku obradu ili korištenje, podvrgnuta dokumentacijskom
pregledu, kako bi se ustanovilo da li se podaci na dokumentima slažu s podacima
iz zahtjeva za veterinarsko-zdravstveni pregled, suklad­no stavku 3. prethodnog
članka, a pri uvozu, da iz podataka u dokumentima proizlazi da su ispunjeni
propisani ili traženi uvjeti uvoza.

3) Za svaku pošiljku granični veterinarski
inspektor mora utvrditi namjenu unošenja pošiljke. Pregledom veterinarskih
dokumenata granični veterinarski inspektor mora utvrditi i potvrditi:

a) da su veterinarski dokumenti izvorni;

b) da je pošiljka podrijetlom iz države ili
dijela države iz koje nije zabranjen uvoz ili provoz preko područja Republike
Hrvatske;

c) da je veterinarski dokument na samo jednom
listu papira i da je potpuno ispunjen;

d) da se datum izdavanja dokumenta slaže s
datumom slanja pošiljke;

e) da veterinarski dokument glasi na samo jednog
primatelja;

f) da se veterinarski dokument, odnosi na
odobreni objekt koji je odobren za uvoz u Republiku Hrvatsku;

g) da je veterinarski dokument napisan na
hrvatskom jeziku (la­tiničnim pismom), jeziku zemlje podrijetla, odnosno države
kraj­njeg odredišta;

h)
da je veterinarski dokument potpisao nadležni veterinar odnosno predstavnik
nadležnog tijela, da je na dokumentu čitko i štampanim slovima ispisano njegovo
ime i službeni naziv te da se službeni veterinarski žig države bojom razlikuje
od boje tiska veterinarskog dokumenta;

i) da se podaci iz predanog zahtjeva za
veterinarsko-zdravstveni pregled slažu s podacima iz veterinarskih dokumenata;

j) da podaci u svjedodžbama ili dokumentima
odgovaraju onima iz zahtjeva u skladu s člankom 3. stavkom 3. ovoga Pravil­nika.

4) Osim u iznimnim slučajevima, granični
veterinarski inspektor obavlja i sljedeće preglede i kontrole:

a) identifikacijski pregled pošiljke:

– kad pošiljka proizvoda stigne na granični
prijelaz u kontejnerima, kontrolira se usklađenost plombi koje je stavio
službeni veterinar ili nadležno tijelo s veterinarskim propisima i da li se
podaci na njima slažu s podacima navedenima u pratećem dokumentu;

– za ostale proizvode identifikacijski pregled
obuhvaća kontrolu žigova, službenih oznaka odnosno zdravstvenih oznaka iz kojih
je vidljiva država ili pogon podrijetla, u skladu s podacima, navedenima u
dokumentu, a kod pakiranih proizvoda također i provjeru specifičnih etiketa
propisanih veterinarskim propisima.

b) fizički pregled pošiljke:

pregled mora biti izveden sukladno Dodatku II,
koji je sastav­ni dio ovog Pravilnika. Tijekom izvođenja fizičkog pregleda
pošiljke obavljaju se laboratorijski testovi na samom granič­nom prijelazu ili
se obavlja službeno uzorkovanje pošiljaka za daljnju analizu u za to ovlaštenim
laboratorijima.

Članak 5.

1) Nakon obavljenih veterinarskih pregleda
granični veterinarski inspektor ispunjavanjem obrasca donosi rješenje na
temelju članka 68. stavka 4. Zakona o veterinarstvu kojim utvrđuje da li
pošiljka ispunjava veterinarsko-zdravstvene uvjete za pred­loženu namjenu.

2) O nalazima i rješenju iz prethodnog stavka,
granični veterinarski inspektor upoznaje osobu odgovornu za pošiljku. Ako
pošiljka ne ispunjava veterinarske uvjete za predloženu namjenu, također je
upoznaje s razlozima svog rješenja, o mogućnosti žalbe i roku za predaju žalbe.

3) Granični veterinarski inspektor predaje
izvorni obrazac osobi odgovornoj za pošiljku, a presliku zajedno s preslikom
veterinarskog dokumenta pohranjuje na najmanje 3 godine.

4) Obrazac mora pratiti pošiljku:

a) u slučaju uvoza, sve dok pošiljka ne stigne u
prvi odobreni objekt koji je određen uvjetima uvoza;

b) u slučaju provoza, sve dok pošiljka ne stigne
na izlazni granični veterinarski prijelaz.

5) U slučaju razdvajanja (pretovara) pošiljke,
odredbe stavka 1. i 2. ovog članka odnose se na svaki od njezinih dijelova.

Članak 6.

1) Granični veterinarski prijelaz mora:

a) biti smješten u neposrednoj blizini mjesta
ulaska u Repub­liku Hrvatsku i na području koje je odredilo carinsko tijelo;

b) u slučaju, kada to proizlazi iz zemljopisnih
ograničenja (kao što je pristanište ili prolaz za istovar), može se dopustiti
da granični veterinarski prijelaz bude na određenoj udaljenosti od mjesta
ulaska u Republiku Hrvatsku, u skladu s postupkom utvrđenim u stavku 2. ovog
članka, i u slučaju željezničkog prije­voza, na prvoj stanici određenoj od
strane nadležnog tijela;

c) biti pod nadzorom i kontrolom graničnog
veterinarskog inspektora, koji je odgovoran za preglede. Graničnom
veterinarskom inspektoru može pomagati i posebno obučeno pomoćno osoblje.

2) Popis graničnih veterinarskih prijelaza može
se naknadno mijenjati ili dopunjavati:

a) dodavanjem novih graničnih veterinarskih
prijelaza;

b) brisanjem s popisa graničnih veterinarskih
prijelaza, kada prestanu udovoljavati uvjetima utvrđenim u Dodatku I ovoga
Pravilnika te posebno u slučajevima kad je ugroženo zdravlje ljudi odnosno
životinja. O takvom postupku i razlozima koji su do toga doveli Republika
Hrvatska obavještava susjedne države.

Uvoz
na područje Republike Hrvatske

Članak
7.

1)
Svaku pošiljku namijenjenu uvozu u Republiku Hrvatsku mora pratiti izvorni
dokument kako to zahtijevaju veterinarski propisi.

2) Svaka pošiljka proizvoda namijenjena uvozu u
Republiku Hrvatsku, mora biti podvrgnuta identitifikacijskom i fizičkom preg­ledu,
kako je predviđeno člankom 4. stavkom 4. ovog Pravil­nika.

3) Carinarnica, odnosno carinska ispostava ne
smije dozvoliti uvoz pošiljaka proizvoda bez predočenog dokaza o obavljenim
propisanim veterinarsko-zdravstvenim pregledima i predočenog do­kumenta izdanog
u skladu s člankom 5, stavkom 1. ovog Pravilnika.

4) Za pošiljku koja udovoljava uvjetima uvoza,
granični veterinarski inspektor osobi odgovornoj za pošiljku izdaje izvorni
obrazac, u skladu s člankom 5. stavkom 1. ovog Pravilnika, kojim potvrđuje da
pošiljka udovoljava uvoznim uvjetima temeljem veterinarsko-zdravstvenih
pregleda obavljenih na graničnom veterinarskom prijelazu.

Posebni
postupak pregleda

Članak
8.

1)
Fizički pregledi mogu biti rjeđi, posebice kao posljedica rezultata prethodnih
pregleda proizvoda za koje su utvrđeni uvjeti uvoza, to jest proizvoda koji
udovoljavaju sljedećim uvjetima:

a) da potječu iz država ili dijela država koje
nude zadovolja­va­juća veterinarsko-zdravstvena jamstva u vezi s pregledima
proiz­voda namijenjenih uvozu u Republiku Hrvatsku u mjestu njihovog
podrijetla;

b) da dolaze iz objekata koji su odobreni od
strane Europske unije.

2) U skladu sa stavkom 1. ovog članka, smanjenje
učestalosti pregleda može se ugovoriti i u okviru sporazuma o veterinarskoj
suradnji, sklopljenog između Republike Hrvatske i druge države na temelju
reciprociteta.

Provoz
preko područja Republike Hrvatske

Članak
9.

1)
Granični veterinarski inspektor odobrava provoz pošiljaka iz jedne države u
drugu državu preko područja Republike Hrvat­ske pod uvjetom da:

a)
pošiljke dolaze iz države čijim proizvodima nije zabranjen uvoz ili provoz kroz
Republiku Hrvatsku;

b)
pošiljke prate dokumenti navedeni u članku 7. stavku 1. ovoga Pravilnika, ako
je potrebno, s ovjerenim prijevodom tih dokumenata;

c)
je pošiljka proizvoda podvrgnuta dokumentacijskom i identifikacijskom pregledu.

2)
Odstupanje od odredbi o dokumentacijskom i identifikacijskom pregledu može se
dozvoliti za pomorski i zračni prijevoz i to kada se pošiljka:

a)
ne istovaruje. U tom slučaju, bez dovođenja u pitanje odredbe članka 16. ovog
Pravilnika, dokumentacijski pregled se ograničava na pregled brodskog ili
zrakoplovnog manifesta;

b)
u izuzetnim slučajevima, koji mogu predstavljati opasnost za javno zdravlje ili
zdravlje životinja, ili kada se sumnja na nepravilnosti, moraju se izvršiti
dodatni fizički pregledi.

3)
U slučaju provoza cestom, željeznicom ili vodenim putem preko područja
Republike Hrvatske pošiljka treba:

a)
biti transportirana bez istovarivanja ili razdvajanja proiz­voda nakon
napuštanja ulaznoga graničnoga veterinarskog prije­laza u vozilima ili
kontejnerima zapečaćenim od strane nadležnih tije­la. Nikakvo manipuliranje
proizvodima nije dozvoljeno tije­kom prijevoza;

b)
napustiti područje Republike Hrvatske preko odobrenoga graničnoga veterinarskog
prijelaza unutar roka od najviše 3 dana nakon odlaska s ulaznoga graničnoga
veterinarskog prijelaza.

4)
Granični veterinarski inspektor koji odobrava provoz obav­ještava o pošiljci
graničnoga veterinarskog inspektora izlaznoga graničnoga veterinarskog
prijelaza putem postojećih sredstava komunikacije.

5)
Granični veterinarski inspektor izlaznoga graničnoga veterinarskog prijelaza
izjavljuje u obrascu iz članka 5, stavka 1. ovog Pravilnika, da je dotična
pošiljka napustila Republiku Hrvatsku, a presliku tog dokumenta šalje ulaznoj
graničnoj veterinarskoj inspekciji telefaksom ili na drugi način.

6)
Ukoliko granični veterinarski inspektor ulaznoga grani­č­noga veterinarskog
prijelaza ne bude obaviješten o izlasku pošilj­ke unutar utvrđenoga vremenskog
razmaka, predmet se proslje­đuje nadležnomu carinskom tijelu, koje utvrđuje
stvarno odrediš­te pošiljke proizvoda.

7)
Za sve troškove nastale zbog primjene ovog članka tereti se osoba odgovorna za
pošiljku ili njezin predstavnik, bez naknade od strane Republike Hrvatske.

Izvoz
iz Republike Hrvatske

Članak
10.

Izvoz
pošiljaka proizvoda životinjskog podrijetla moguć je jedino na odobrenim
graničnim veterinarskim prijelazima kojom prilikom granični veterinarski
inspektor obavlja dokumentacijski pregled i ovjerava dokumente koji prate
pošiljku.

Slobodne
zone i skladišta

Članak
11.

1)
Pošiljke koje su namijenjene slobodnoj zoni, skladištu u slobodnoj zoni ili
carinskom skladištu, mogu se uvesti u skladu s člankom 71. Zakona o
veterinarstvu, a u nedostatku jasne naznake o krajnjoj uporabi proizvoda,
smatra se da su namijenjene uvozu.

2)
Pošiljke se na ulaznom graničnom veterinarskom prijelazu podvrgavaju
dokumentacijskom, identifikacijskom i fizičkom pre­gledu kako bi se utvrdilo da
li proizvodi udovoljavaju utvr­đenim uvjetima za uvoz. Takve pošiljke trebaju
pratiti dokumenti navedeni u članku 7. stavku 1. ovog Pravilnika. Ako je
potrebno, prilaže se i ovjereni prijevod dokumenata.

3) Ako nakon pregleda iz stavka 2. ovog članka,
bude utvrđeno da je udovoljeno veterinarskim uvjetima, granični veterinarski
inspektor izdaje obrazac naveden u članku 5. stavku 1. ovog Pravilnika,
granični veterinarski inspektor odobrava ulazak u skladište u slobodnoj zoni
ili u carinsko skladište. Takvi proizvodi će sa veterinarskog stanovišta biti
deklarirani kao dozvoljeni za uvoz.

4) Ako se nakon pregleda iz stavka 2. ovog
članka, utvrdi da proizvodi ne udovoljavaju veterinarskim uvjetima, granični
veterinarski inspektor izdaje obrazac naveden u članku 5. stavku 1. ovog
Pravilnika, povezan sa službenim carinskim dokumentima. Granični veterinarski
inspektor može u takvim slučajevima dozvoliti ulazak samo u SCZ, ako su, ne
dovodeći u pitanje odred­be iz članka 15. ovog Pravilnika, ispunjeni sljedeći
zahtjevi:

a) da proizvodi ne dolaze iz države koja
podliježe zabrani kako je utvrđeno u članku 9. stavku 1. točki a) ovog
Pravilnika;

b) da je skladište odobreno u skladu sa člankom
25. stavkom 3. Zakona o veterinarstvu, nakon što je utvrđeno da udovoljava
uvjetima iz članka 25. stavka 4. Zakona o veterinarstvu te sljedećim uvjetima:

– moraju se sastojati od zatvorenog prostora s
ulazima i izlazima pod stalnom kontrolom uprave skladišta. Ako je skladište
smješteno u slobodnoj zoni, cijela zona mora biti zatvorena i stav­ljena pod
stalnu carinsku kontrolu,

– moraju udovoljavati uvjetima za dobivanje
odobrenja utvr­đe­nim u veterinarskim propisima koji se odnose na skladišta za
skladištenje dotičnih proizvoda,

– moraju imati uređeno dnevno vođenje evidencija
o svim pošiljkama koje ulaze u ili izlaze iz skladišta, s pojedinostima o
naravi i količini proizvoda po pošiljci, te nazivu i adresi primatelja. Te
evidencije moraju se čuvati najmanje tri godine.

– moraju raspolagati skladišnim i/ili rashladnim
prostorom koji omogućuje zasebno skladištenje proizvoda koji ne udovoljavaju
veterinarskim-zdravstvenim propisima.

5) Granični veterinarski inspektor nadzire:

– ispunjavanje uvjeta za odobravanje skladišta;

– zabranu uskladištenja proizvoda koji ne
udovoljavaju veterinarskim uvjetima za uvoz u istim prostorima ili odjeljcima s
proizvodima koji tim uvjetima udovoljavaju;

– kontrolu ulazaka u i izlazaka iz skladišta i
veterinarski nadzor tijekom sati kada je skladište otvoreno.

6) Granični veterinarski inspektor može
zabraniti ulazak proizvoda u SCZ, ako oni ne udovoljavaju utvrđenim
veterinarskim uvjetima uvoza.

7) Pošiljke ne smiju ući u SCZ ukoliko nisu
zaštićene carinskim oznakama.

8) Pošiljke navedene u stavku 4. ovog članka
mogu napustiti SCZ samo kako bi bile otpremljene u drugu državu ili u skladište
navedeno u članku 12. ovog Pravilnika ili kako bi bile uništene, pod uvjetom
da:

–
se otpremanje u drugu državu obavlja u skladu sa uvjetima iz članka 9. ovog
Pravilnika;

–
se prijenos u skladište obavlja kako je navedeno u članku 12. ovog Pravilnika s
nazivom i lokacijom skladišta navedenog u pratećoj svjedodžbi kakva je utvrđena
u tom članku;

–
se prijevoz do mjesta uništenja poduzme tek nakon što su dotični proizvodi denaturirani;

–
se otpremaju pod uvjetima koji osiguravaju da se prijevoz obavi bez
istovarivanja robe, pod nadzorom nadležnih tijela, u nepropusnim vozilima ili
kontejnerima zapečaćenim od strane nadležnih vlasti.

9)
Za sve troškove nastale zbog primjene ovog članka, uključujući i troškove
inspekcije i potrebnih pregleda, tereti se osoba odgovorna za pošiljku bez
naknade od strane Republike Hrvatske.

Opskrba
brodova

Članak
12.

1)
Operatori koji neposredno opskrbljuju prekogranična sred­stva pomorskog
prijevoza proizvodima navedenim u članku 11. stavku 4. ovog Pravilnika u svrhu
konzumacije od strane osoblja i putnika moraju:

a) za takvu opskrbu dobavljati proizvode koji su
mogli biti prerađeni jedino ukoliko sirovina udovoljava veterinarskim uvje­tima
za uvoz u Republiku Hrvatsku;

b) raspolagati zatvorenim prostorom čiji su
ulazi i izlazi pod stalnom kontrolom odgovorne osobe. Kada je skladište
smješteno u slobodnoj zoni, primjenjivat će se odredbe iz članka 11. stavka 4.
točke b) ovog Pravilnika;

c) poduzeti što je potrebno da proizvodi
navedeni u članku 11. stavku 4. ovog Pravilnika ne budu upotrebljeni za domaću
potrošnju;

d) obavijestiti graničnog veterinarskog
inspektora što je ranije moguće o prispijeću proizvoda u skladište.

2) Operatori iz stavka 1. ovog članka moraju:

a) obavljati isporuke neposredno na palubu
sredstva pomorskog prijevoza ili u za to posebno odobreno skladište u luci
odredišta pod uvjetom da su poduzete mjere kojima se osigurava da proizvodi
neće ni pod kojim okolnostima napustiti zonu luke prema drugom odredištu.
Prijevoz proizvoda od skladišta pod­rijetla do luke odredišta mora se obavljati
pod carinskim nadzorom, a proizvode mora pratiti veterinarska svjedodžba
sastavljena u skladu s postupkom navedenim u članku 4. ovog Pravilnika;

b)
voditi evidenciju ulazaka, otprema i čuvati je najmanje tri godine. Evidencije
moraju omogućavati provjeru dijelova pošilja­ka koji su ostali u skladištu.

Promjena
odredišta u SCZ

Članak
13.

Ako
se za pošiljku koja je bila unijeta u SCZ, želi promijeniti mjesto odredišta
koje je odobrilo carinsko tijelo, na pošiljci se u SCZ ponovno obavlja potpuni
veterinarski pregled, osim ako se pošiljka uništava ili odbija.

Povrat
pošiljke nakon izvoza

Članak
14.

1)
Granični veterinarski inspektor odobrava ponovni uvoz prethodno izvezene
pošiljke proizvoda koju je druga država odbila, ako:

a)  proizvode prati:

–
izvorni dokument ili njegov preslik ovjeren kod nadležnoga tijela, zajedno s
pojedinostima o razlozima odbijanja i jamstvom da su poštovani veterinarski
uvjeti uskladištenja i prije­voza proizvoda, uz izjavu da s dotičnim
proizvodima nije manipulirano;

–
u slučaju zapečaćenih kontejnera, potvrda koju izdaje osoba odgovorna za
pošiljku u kojoj izjavljuje da sadržajem nije manipulirano;

b)
proizvodi iz prethodne točke podvrgavaju se dokumentacijskom i
identifikacijskom pregledu, a u slučajevima utvrđenim u članku 18. ovog
Pravilnika i fizičkom pregledu.

2)
Granični veterinarski inspektor koji odobrava ponovni uvoz proizvoda,
obavještava postojećim sredstvima komunikacije nad­ležno veterinarsko tijelo u
mjestu odredišta.

3)
Sve troškove nastale zbog primjene ovog članka, uklju­čujući i troškove
inspekcije i potrebnih pregleda, snosi osoba odgovorna za pošiljku.

Iznimke

Članak
15.

1)
Odredbe iz ovog Pravilnika ne primjenjuju se na proizvode ukoliko:

a)
čine dio putničke osobne prtljage i namijenjeni su osobnoj potrošnji, pod
uvjetom da dolaze iz država iz kojih nije zabranjen uvoz ili provoz i ukupne su
mase manje od 1 kilograma;

b)
su poslani kao male pošiljke privatnim osobama, pod uvjetom da ti proizvodi
nisu uvezeni u trgovačke svrhe i da dolaze iz država iz kojih nije zabranjen
uvoz ili provoz i ukupne su mase manje od 1 kilograma;

c)
se nalaze u međunarodnom prijevoznom sredstvu i namijenjeni su konzumaciji od
strane posade i putnika. U slučaju da se takvi proizvodi ili njihov kuhinjski
otpad iskrcava, moraju se uništiti u najbližem objektu registriranom za
neškodljivo ukla­njanje otpadaka životinjskog podrijetla. Takve proizvode nije
potrebno uništiti kada se prenose neposredno s jednog među­narodnog prijevoznog
sredstva na drugo u istoj luci i pod carinskim nadzorom;

d) su podvrgnuti toplinskoj obradi u hermetički
zatvorenoj posudi do FO vrijednosti od 3,00 ili više i kada se radi o koli­činama
koje ne prelaze 1 kg;

e) su poslani kao trgovački uzorci namijenjeni
izložbama, pod uvjetom da se ne stavljaju u promet te da su unaprijed odobreni
od strane Uprave;

f)
su namijenjeni posebnim laboratorijskim istraživanjima ili analizama, ako se utvrdi
da takvi proizvodi nisu namijenjeni ljud­skoj prehrani te da će ti proizvodi,
osim količina, koje su bile utrošene za analizu, nakon završenih istraživanja
ili analiza biti uništeni.

Članak
16.

1)
Pošiljke koje su ušle u Republiku Hrvatsku, a nisu bile podvrgnute
veterinarskim pregledima u skladu sa zahtjevima članka 3. i 4. ovog Pravilnika,
zapljenjuju se, a nadležna veterinarska inspekcija odlučuje o njihovom
uništenju u skladu sa stav­kom 2. točkom b) ovog članka ili povratu pošiljaka u
skladu sa stavkom 2. točkom a) ovog članka.

2)
U slučaju kada se pregledima koji su propisani ovim Pravilnikom utvrdi da
proizvodi ne udovoljavaju uvjetima za uvoz ili kada se pregledima utvrde
nepravilnosti, granični veterinarski inspektor u dogovoru s osobom odgovornom
za pošiljku odlučuje:

a)
ili da ponovno otpremi proizvode izvan područja Repub­like Hrvatske i to u roku
od najviše 3 dana, kada to ne sprječavaju rezultati veterinarske inspekcije;

b)
ili da ih odmah uništi u najbližem objektu registriranom za neškodljivo
uklanjanje otpadaka životinjskog podrijetla.

3)
Do konačne odluke o postupanju s pošiljkom, pošiljka mora biti skladištena pod
nadzorom nadležne veterinarske inspekcije.

4)
Odredbe članka 20. ovog Pravilnika primjenjuju kada se pregledima iz stavka 1.
i 2. ovog članka utvrdi da se radi o namjernom kršenju ili ponovljenim
kršenjima propisa.

5)
Stavak 2. ovog članka ne primjenjuje se u slučajevima kada je nadležna
veterinarska inspekcija odobrila uporabu pro­izvoda pod uvjetom da nema
opasnosti za zdravlje ljudi ili životinja.

6)
Troškove nastale u postupku ponovne otpreme ili uništavanja pošiljke ili
njezine uporabe u druge svrhe snosi osoba odgovorna za pošiljku.

Stelja
i sijeno

Članak
17.

Predmet
veterinarskog pregleda na graničnim veterinarskim prijelazima također su stelja
biljnog podrijetla i sijeno iz država iz kojih nije zabranjen uvoz ili provoz.

Članak
18.

1)
Ako postoji sumnja da je došlo do kršenja veterinarskih propisa ili bilo kakva
druga sumnja u vezi s:

a)
identitetom pošiljke ili mjestom stvarnog odredišta;

b)
ispunjavanjem uvjeta propisanih za tu vrstu proizvoda;

c)
ispunjavanjem uvjeta za zdravlje ljudi i životinja,

proizvod
mora ostati pod nadzorom nadležne veterinarske inspekcije sve dok se ne dobiju
rezultati pregleda.

2)
Ako je sumnja iz prvog stavka ovog članka potvrđena, potrebno je pooštriti
pregledavanje proizvoda istog podrijetla.

POGLAVLJE
III

ZAŠTITNE
ODREDBE

Članak 19.

1) U slučaju kada se na teritoriju druge države
pojavi ili proširi bolest, zoonoza ili bilo kakva druga pojava ili okolnost
koja može predstavljati prijetnju za zdravlje ljudi i životinja ili ako to
zahtijeva bilo kakav drugi ozbiljan razlog povezan sa zaštitom zdravlja ljudi i
životinja ili nalaza tijekom pregleda izvršenih na graničnom veterinarskom
prijelazu, ministar u skladu sa člankom 11. Zakona o veterinarstvu, bez
odlaganja ovisno o težini situacije donosi jednu od sljedećih mjera:

– zabranjuje uvoz iz svih dijelova dotične
države, a kada je to primjereno i iz država kroz koje se vrši provoz,

– utvrđuje posebne uvjete za proizvode koji
dolaze iz dijela ili cijele dotične države,

– utvrđuje, na temelju stvarnih nalaza, zahtjeve
za odgo­va­ra­ju­će preglede i ovisno o rezultatima tih pregleda, povećati učes­talost
fizičkih pregleda.

2)
Ako bilo koji od pregleda predviđenih ovim Pravilnikom ukaže na to da pošiljka
proizvoda predstavlja opasnost za zdravlje ljudi i životinja, granični
veterinarski inspektor poduzima slje­deće mjere:

– oduzima i neškodljivo uklanja pošiljku,

– odmah obavještava Upravu.

POGLAVLJE
IV

INSPEKCIJA
I PREGLEDI

Članak
20.

1)
Kada se veterinarsko-zdravstvenim pregledom propisanim ovim Pravilnikom
ustanovi da su veterinarski propisi bili ozbiljno ili višekratno kršeni, Uprava
provodi pojačane preglede svih pošiljaka proizvoda istog podrijetla, posebice:

– sljedećih 10 pošiljaka istog podrijetla mora
biti zaustav­ljeno na graničnom veterinarskom prijelazu, obavljen fizički preg­led
uključujući i uzimanje uzoraka i laboratorijske pretrage predviđene u Dodatku
II i stavljeno pod veterinarski nadzor do dobivanja rezultata laboratorijskih
analiza;

– u slučaju da dodatni pregledi potvrde
neudovoljavanje zakon­skim propisima, pošiljka kod koje je otkriveno kršenje
ili njezin dio, mora biti uklonjena u skladu s odredbama članka 16. stavka 2.
točkama a) i b) ovog Pravilnika.

2) Kada se pregledom utvrde nedopuštene količine
rezidua, obavljaju se provjere u skladu s Pravilnikom o mjerama za monitoring
određenih tvari i njihovih rezidua u živim životinjama i proizvodima
životinjskoga podrijetla.

Članak
21.

Granični
veterinarski inspektori moraju sudjelovati u programima stručnog usavršavanja.

POGLAVLJE
V

ZAVRŠNE
ODREDBE

Članak
22.

Ovaj
Pravilnik stupa na snagu osmoga dana od objave u »Na­rodnim novinama«.

Klasa:
322-01/04-01/77
Urbroj: 525-01-04-1
Zagreb, 28. rujna 2004.

Ministar
**Petar Čobanković**, v. r.

DODATAK I

UVJETI
ZA ODOBRAVANJE GRANIČNIH VETERINARSKIH PRIJELAZA ZA PROMET POŠILJAKA
ŽIVOTINJSKOG PODRIJETLA

Granični
veterinarski prijelazi moraju imati:

– osoblje potrebno za pregled dokumenata,
veterinarskih svjedodžbi (certifikata) i bilo kojih drugih dokumenata predvi­đe­nih
zakonskim propisima, a koji prate proizvod,

– dovoljan broj veterinarskog i pomoćnog osoblja
obučenog za izvršavanje pregleda na pratećim dokumentima te za obav­ljanje sust­avnih
fizičkih pregleda svake pošiljke proizvoda u odnosu na količinu proizvoda koje
obrađuje granični veterinarski prijelaz,

– dovoljno osoblja za uzimanje i obradu
službenih,

– dovoljno velike prostorije na raspolaganju
osoblju odgovornom za obavljanje veterinarskih pregleda,

– primjerene higijenske prostorije i uređaje za
obavljanje rutinskih analiza i uzimanje uzoraka u skladu s ovim Pravilnikom,

– primjerene higijenske prostorije i pribor za
uzimanje i obradu uzoraka za rutinske pretrage utvrđene zakonskim propisima
(mikrobiološki standardi),

– dostupne usluge specijaliziranog laboratorija
ovlaštenog za obavljanje specifičnih analiza uzoraka uzetih na graničnom
veterinarskom prijelazu,

– prostore i hladnjače za skladištenje dijelova
pošiljki uzetih zbog analize proizvoda čije stavljanje u slobodni promet nije
bilo odobreno od strane graničnog veterinarskog inspektora odgovornog za
granični veterinarsku prijelaz,

– primjerenu opremu za brzu razmjenu
informacija, posebice s drugim graničnim veterinarskim prijelazima (direktne
telefonske linije, faksove, osobna računala s uređajem za priključak na
Internet te odgovarajuće računalne programe (software),

– dostupne usluge objekta registriranog za
neškodljivo uklanjanje proizvoda životinjskog podrijetla.

DODATAK
II

FIZIČKI
PREGLED PROIZVODA

Cilj
fizičkog pregleda proizvoda je osigurati da ti proizvodi odgovaraju svrsi
navedenoj u veterinarskoj svjedodžbi ili dokumentu, jamstva o podrijetlu
potvrđena od strane nadležnog tijela države podrijetla i način prijevoza
proizvoda i to na sljedeći način:

(a) organoleptičkim pregledom: miris, boja,
konzistencija, okus;

(b) jednostavnim fizikalnim ili kemijskim
pretragama: reza­njem, odmrzavanjem, kuhanjem;

(c) laboratorijskim pretragama radi otkrivanja:

rezidua
(zaostale tvari),

patogenih
uzročnika,

zagađivača,

      dokaza o organoleptičkim
promjenama.

Bez obzira o kojem se tipu proizvoda radi,
provodi se sljedeće:

(a) pregled uvjeta prijevoza i prijevoznog
sredstva kako bi se ustanovio svaki prekršaj ili prekid hladnog lanca;

(b) usporedba stvarne težine pošiljke s težinom
navedenom na veterinarskoj svjedodžbi ili dokumentu te ako je potrebno vaganje
pošiljke;

(c) provjera ambalaže i svih oznaka (žigova,
etiketa, veterinarskih kontrolnih brojeva) na njima te utvrđivanje njihovoga
udovoljavanja veterinarskim propisima;

(d) utvrđivanje da li uvjeti prijevoza
odgovaraju dotičnim proizvodima;

(e) pregled čitavog seta paketa ili uzoraka u
slučaju proizvoda u rasutom stanju prije nego bude podvrgnut organoleptičkom
pregledu te fizikalnim, kemijskim i laboratorijskim pretragama.

Pretrage se obavljaju na cijelom rasponu uzoraka
uzetih iz cijele pošiljke koja može biti djelomično istovarena kada je to
potrebno da bi se osigurala dostupnost svih dijelova pošiljke.

Pregled
mora pokriti 1% pojedinačnih proizvoda ili paketa u pošiljci, od najmanje dva
pojedinačna proizvoda/paketa do naj­više 10 pojedinačnih proizvoda/paketa.

Međutim, ovisno o proizvodima i okolnostima,
Uprava može odrediti i opsežnije preglede.

U slučaju robe u rasutom stanju mora se uzeti
najmanje pet uzoraka iz različitih dijelova pošiljke;

(f) kod obavljanja nasumičnih laboratorijskih
pretraga koje ne mogu odmah dati rezultate, a ne postoji neposredna opasnost za
zdravlje ljudi ili životinja, pošiljka se može propustiti.

Međutim, ako se laboratorijski testovi
poduzimaju zbog sum­nje na nepravilnost ili ako su prethodne pretrage dale
pozitivne rezultate, pošiljka ne smije biti puštena u slobodnu trgovinu sve dok
se ne dobiju rezultati pretraga;

(g) prijevozno sredstvo se mora istovariti u
cijelosti samo u sljedećim slučajevima:

– ako je prijevozno sredstvo utovareno na takav
način da se čak niti nakon djelomičnog istovara ne može pregledati cijela
pošiljka;

– ako su provjere uzoraka otkrile nepravilnosti;

– ako su u prethodnoj pošiljci otkrivene
nepravilnosti;

– ako granični veterinarski inspektor sumnja na
nepravilnosti;

(h) kada fizički pregled bude završen, granični veterinarski ins­pektor potvrđuje pregled zatvaranjem paketa i stavljanjem službenih pečata na sve otvorene pakete te ponovnim pečaćenjem svih kontejnera, s tim što se broj pečata tada unosi u dokument o prelasku granice.

Pravilnik, NN 147/2004-2586